 Intathelizindaba Zizonde Zigane Unwabu Ngokwenziwa NguChris MushoweEzeZimbabwe Intathelizindaba Zizonde Zigane Unwabu Ngokwenziwa NguChris Mushowe Nhlangula 15, 2017UMnu. Mike Bimha loMnu. Chris Mushowe osesandleni sokunxeleUkuthumela umngane ngeEmail Intathelizindaba Zizonde Zigane Unwabu Ngokwenziwa NguChris MushoweHARARE Abenhlanganiso ezisebenza zizimele kwezokwethulwa kwezindaba, bathukuthele ngokwala komphathintambo kahulumende obona ngomsebenzi lo, uMnu. Christopher Mushowe, ukuzaphendula imibuzo ngokunika icence licence lokusakaza inkampani yeKingstone esebenza ingaphansi kwe Zimpapers.Umpathintambo wezokwethulwa kwemibiko ubekhangelelwe ukuphendula imibuzo ephathelane lokuguqulwa kwemithetho ephathelane lalu msebenzi phambi kwekhomithi ebona ngezokwethulwa kwemibiko edale lephalamende.UNkosazana Kholiwe Nyoni wenhlanganiso yeMedia Institute of Southern Africa MISA-Zimbabwe, uthe sebenanzelele ukuba amacence emisakazo anikezwa kukhangelwa ukuba beyamele kuluphi uhlangothi abaphiwayo.Umqondisi we Zimbabwe Association of Community Radio Stations, uNkosikazi Vivian Marara, uthe ubekhangelele ukuba uzocacisa ngecence eyanikezwa inkampani yeKingstones, esisetshenziswa yiZimpapers.Kade belindele njalo ukuba achasise ngesimo sokulungisisa imithetho elawula ezokuthapha indaba elizweni.Lokhu sokungokwesibili engazivezi uMushowe phambi kwale khomithi njalo singekho isizatho asinikezayo sokwehluleka kwakhe ukuzaphendula imibuzo ephathelane lokunikezwa kwama cence okusakaza.Abenhlanganiso ezimela abezindaba eZimbabwe sebecabanga ukuqoqa umhlangano wokucebisana ukuthi bathathe nyathelo bani anduba balobe incwadi yezikhalazo bekhuluma ngalizwi linye abazayethulela uMushowe. 